Diari Oficial de la Generalitat Valenciana


Sumari del DOGV 9608, del 01-06-2023 (2023/5999)

ACORD de 26 de maig de 2023, del Consell, per a l'aplicació del programa temporal de lluita contra la bretxa salarial feminitzada corresponent a l'exercici de 2022 en el sector de sanitat.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9608

Data del DOGV
:   01-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5999


Data del document
:   26-05-2023

Organisme emissor
:   Conselleria de Sanitat Universal i Salut Pública

Tipus de document
:   Acord

Anàlisi jurídica

 Descriptors 

:   * Conselleria de Sanitat Universal i Salut Pública
    * conveni col·lectiu

ACORD de 26 de maig de 2023, del Consell, per a l'aplicació del programa temporal de lluita contra la bretxa salarial feminitzada corresponent a l'exercici de 2022 en el sector de sanitat. [2023/5999]  
Per l'Acord del Consell de 6 d'agost de 2021 (publicat en Diari Oficial de la Generalitat Valenciana núm. 9162, del 30 d'agost), es va ratificar l'Acord de la Mesa General de Negociació del personal funcionari, estatutari i laboral (MGN I) de 29 de juliol de 2021.  
Entre les mesures aprovades es trobava la creació d'un programa temporal de lluita contra la bretxa salarial i racionalització i millora de la classificació de llocs, pel qual en els següents tres anys (2022, 2023 i 2024) es consignaria en els pressupostos una dotació amb la finalitat de lluitar contra la bretxa salarial i racionalitzar els desfasaments en les classificacions i taules retributives sobre els complements específics del personal. Preveia l'establiment de diferents línies d'actuació per a, d'una banda, incrementar les assignacions del complement específic, incrementar les retribucions dels llocs de treball que exerceixen professionals de les denominades «feminitzades» i infraclassificades, a fi d'homologar-les amb els llocs de treball que exerceixen funcions i responsabilitats similars, i equiparar les retribucions complementàries dels llocs de treball corresponents als mateixos grups/subgrups o APF, entre altres actuacions.  
També s'establia que els criteris de distribució de les quanties es negociarien en els àmbits sectorials corresponents.  
Sobre la base d'això, en data 23 de novembre de 2022 es va celebrar la Mesa Sectorial de Sanitat, en la qual es van negociar les prioritats respecte de les quals s'aplicaria la distribució de la quantia que s'assignara en concepte de bretxa salarial feminitzada. I en data 22 de desembre es va celebrar la Mesa General de Negociació de personal funcionari, estatutari i laboral (MGNI), en la qual es va aprovar la proposta d'acord del Consell per a l'aplicació del programa temporal de lluita contra la bretxa salarial feminitzada.  
Les mesures aprovades dins d'aquest programa per a la Conselleria de Sanitat Universal i Salut Pública van ser:  
- Millora retributiva dels llocs de supervisió i adjuntia d'infermeria.  
  
- Millora retributiva dels llocs d'infermeria del SAIP.  
- Increment de l'import de l'hora d'atenció continuada d'infermeria d'EAP,  
Finalment, en data 23 de desembre de 2022 es va aprovar l'Acord del Consell per a l'aplicació del programa temporal de lluita contra la bretxa salarial feminitzada, pel qual s'assigna formalment la quantitat de 2.564.903 euros al sector de sanitat per a les mesures de la bretxa salarial de l'exercici de 2022.  
El Consell resulta competent per a la modificació de les retribucions del personal al servei de les institucions sanitàries dependents de la conselleria amb competències en matèria de sanitat en virtut del que s'estableix en l'article 53 de la Llei 11/2000, de 28 de desembre, de mesures fiscals, de gestió administrativa i financera, i d'organització de la Generalitat.  
Com que les retribucions objecte d'increment són aplicables per a l'exercici 2022, i que, per la mateixa raó, això tindrà conseqüències en les retribucions actuals disposades per a l'exercici 2023, per raons de claredat i seguretat jurídica mitjançant el present acord es publiquen no sols les retribucions afectades respecte al període entre l'1 de gener i el 31 de desembre de 2022, sinó també les consegüents amb vigència a partir d'1 de gener de 2023, i s'aplica respecte d'aquelles l'increment autoritzat en la Llei de pressupostos per al 2023, del 2,5 %.  
  
  
En virtut de tot el que antecedeix, amb els tràmits previs pertinents, havent sigut negociat en la Mesa Sectorial de Sanitat, i a proposta del conseller de Sanitat Universal i Salut Pública, el Consell, prèvia deliberació, en la seua reunió de 26 de maig de 2023  
  
  
ACORDA  
  
Primer  
La modificació de les retribucions de les adjunties i supervisions d'infermeria i de cap d'infermeria de SAIP establides en la taula 1 de les taules retributives del personal gestionat per la conselleria competent en matèria de sanitat publicades per l'Acord de 10 de març de 2023 (DOGV 14 de març de 2023) del Consell, que quedaran de la manera següent:  
  
  
Segon  
La modificació de la retribució de la guàrdia d'infermeria continguda en els següents apartats de la taula 5, Complement d'atenció continuada, de les taules retributives del personal gestionat per la conselleria competent en matèria de sanitat publicades per l'Acord del Consell de 10 de març de 2023 (DOGV 14.03.2023), que quedaran de la manera següent:  
  
Amb vigència entre l'1 de gener i el 31 de desembre de 2022:  
Taula 5. Complement d'atenció continuada  
I. Personal equips atenció primària  
I.A. Atenció continuada  
  
 Ordinària Dissabte, diumenge, festiu Festius especials  
Infermer/a i matrona EAP 14,07 16,07 28,14  
  
  
VI. Complement d'atenció continuada domiciliària (unitats d'hospitalització a domicili)  
  
Ordinària Dissabte, diumenge, festiu Festius especials  
14,07 16,07 28,14  
  
  
VII. Localització personal d'infermeria atenció Especialitzada  
  
Ordinària Dissabte, diumenge, festiu Festius especials  
7,04 8,04 14,07  
  
  
Amb vigència a partir de l'1 de gener de 2023:  
Taula 5. Complement d'atenció continuada  
I. Personal equips atenció primària  
I.A. Atenció continuada  
  
 Ordinària Dissabte, diumenge, festiu Festius especials  
Infermer/a i matrona EAP 14,42 16,42 28,84  
  
  
VI. Complement d'atenció continuada domiciliària (unitats d'hospitalització a domicili)  
  
Ordinària Dissabte, diumenge, festiu Festius especials  
14,42 16,42 28,84  
  
  
VII. Localització personal d'infermeria atenció especialitzada  
  
Ordinària Dissabte, diumenge, festiu Festius especials  
7,21 8,21 14,42  
  
  
Tercer  
Ordenar-ne la publicació en el Diari Oficial de la Generalitat Valenciana.  
  
València, 26 de maig de 2023  
  
La consellera secretària,  
AITANA MAS MAS